Rotskuns - Wikipedia
Aftekeninge van rotskuns op die oewer van die Vaal oorkant Kerrys.
Rotse van die Benede Mnweni.
Rotskuns is 'n argeologiese term wat verwys na mensgemaakte tekeninge op rotse in die natuur. Dit verwys in besonder na afbeeldings wat in die oertyd gemaak is. Hierdie kunswerke kom tipies in grotte en onder oorhange in bergagtige gebiede voor.
Die presiese doel van die kunswerke is nie bekend nie. Daar word geglo dat dit nie bloot versierings in woongebiede was nie, omdat die plekke waar dit voorkom nie deurlopend bewoon is nie. Dit word ook dikwels in plekke wat nie maklik bereikbaar is nie aangetref. Van die teorieë is dat dit vir kommunikasie gebruik is, terwyl ander dink dat dit vir godsdienstige of seremoniële doeleindes gebruik is.
Rotskuns in Europa[wysig | wysig bron]
Die vroegste nie-figuratiewe rotskuns in Europa dateer terug tot ongeveer 40 000 jaar gelede en kan in die El Castillo-grot in Cantabria, Spanje gevind word. Die oudste figuratiewe rotskuns in Europa is ongeveer 30 000 tot 32 000 jaar oud en kom in die Chauvet-grot in Frankryk voor.
Rotskuns in Afrika[wysig | wysig bron]
Die rotskuns in Afrika is gewoonlik uitbeeldings van diere of jagtonele. Die tekeninge is vol beweging en word op plekke waar rituele plaasgevind het gevind. Die figure is gestileerd en verteenwoordig lewende vorms. Menslike figure kom meer algemeen in die rotskuns van Afrika as in die van Europa voor.
Die Boesmanrotskuns in die Drakensberg Nasionale Park in Suid-Afrika is ongeveer 3 000 jaar oud. Die rotskuns is deur Boesman wat ongeveer 8 000 jaar gelede in die gebied gevestig het geskilder. Dit beeld meestal diere en mense uit.
Wikimedia Commons bevat media in verband met Rock art.
↑ Jaroff, Leon (1997-06-02). "Etched in Stone". Time. Verkry op 2008-10-07.
↑ "Apollo 11 (ca. 25,500–23,500 B.C.) and Wonderwerk (ca. 8000 B.C.) Cave Stones". Heilbrunn Timeline of Art History. New York: The Metropolitan Museum of Art. Oktober 2000. Verkry op 11 Mei 2013.
Ontsluit van "https://af.wikipedia.org/w/index.php?title=Rotskuns&oldid=1302120"
Die bladsy is laas op 6 November 2014 om 12:08 bygewerk.